ISIS നേതാവിനെ വധിച്ചതായി ഫ്രാന്സ് ഭീകരവാദത്തിനെതിരെയുള്ള പോരാട്ടത്തിലെ മറ്റൊരു വിജയമെന്ന് Emmanuel Macron പാരിസ്: ഗ്രേറ്റര് സഹാറയിലെ ഇസ്ലാമിക് സ്റ്റേറ്റ് ISIS നേതാവിനെ വധിച്ചതായി ഫ്രാന്സ്. ഐഎസ് ഭീകരന് അദ്നാന് അബു വാലിദ് അല് സഹ്റാവിയെ ഫ്രഞ്ച് സൈനിക സേന വധിച്ചതായി ഫ്രഞ്ച് പ്രസിഡന്റ് ഇമ്മാനുവല് മാക്രോണ് പറഞ്ഞു. പടിഞ്ഞാറന് ആഫ്രിക്ക Africa കേന്ദ്രീകരിച്ച് പ്രവര്ത്തിക്കുന്ന ഐഎസ് നേതാവായിരുന്നു അദ്നാന് അബു വാഹിദ് അല് സഹ്റാവി. ഭീകരവാദത്തിനെതിരെയുള്ള പോരാട്ടത്തിലെ മറ്റൊരു വിജയമാണ് ഇതെന്ന് ഫ്രഞ്ച് പ്രസിഡന്റ് ഇമ്മാനുവല് മാക്രോണ് പറഞ്ഞു. 2017ല് നിരവധി അമേരിക്കന് സൈനികര് കൊല്ലപ്പെട്ട ആക്രമണത്തിന് പിന്നില് സഹ്റാവിയാണെന്നും ഫ്രഞ്ച് പ്രസിഡന്റിന്റെ ഓഫീസ് അറിയിച്ചു. : ISIS Attack in Iraq: ഇറാഖില് ഐഎസ് ഭീകരാക്രമണത്തില് പൊലീസ് ഉദ്യോഗസ്ഥന് കൊല്ലപ്പെട്ടു 2020 ഓഗസ്റ്റില്, ആറ് ഫ്രഞ്ച് ചാരിറ്റി പ്രവര്ത്തകരെയും അവരുടെ നൈജീരിയന് ഡ്രൈവറെയും കൊല്ലാന് സഹ്റാവി നേതൃത്വം നല്കി. ഇസ്ലാമിക് സ്റ്റേറ്റ് ഭീകരര്ക്കെതിരായ പോരാട്ടത്തില് മുന്നിരയില് നില്ക്കുന്ന സഹേലില് ഫ്രാന്സ് France ഉടന് തന്നെ ശക്തമായ പോരാട്ടം തുടങ്ങുമെന്നും പിന്നീട് സൈനിക സാന്നിധ്യം പകുതിയാക്കുമെന്നും മാക്രോണ് ജൂലൈയില് പറഞ്ഞിരുന്നു. ഇറാഖില് കഴിഞ്ഞ ദിവസം ഐഎസ് ഭീകരര് നടത്തിയ ആക്രമണത്തില് പൊലീസ് Police ഉദ്യോഗസ്ഥന് കൊല്ലപ്പെട്ടിരുന്നു. നിഖ്വെ പ്രവിശ്യയില് നിന്നുള്ള ഖാലിദ് അല് സര്ഹീദ് എന്ന പോലീസ് ഉദ്യോഗസ്ഥനാണ് കൊല്ലപ്പെട്ടത്. രണ്ട് ഇസ്ലാമിക് സ്റ്റേറ്റ് അംഗങ്ങളെ സുരക്ഷാ സേന അറസ്റ്റ് ചെയ്തതായി ഇറാഖ് സൈന്യം വ്യക്തമാക്കി. മൊസൂളില് നിന്ന് 60 കിലോമീറ്റര് തെക്കുകിഴക്കായാണ് ഐഎസ് ഭീകരര് ആക്രമണം നടത്തിയത്. : AntiPak Protests In Kabul: പാകിസ്ഥാന് തുലയട്ടെ കാബൂളില് പ്രതിഷേധവുമായി ജനങ്ങള് വെടിയുതിര്ത്ത് താലിബാന് അബു ഇബ്രാഹിം ദാബിഖ് എന്നറിയപ്പെടുന്ന ഒരു മുതിര്ന്ന ഐഎസ് തീവ്രവാദിയെ അറസ്റ്റ് ചെയ്തതായി ഇറാഖി ജോയിന്റ് ഓപ്പറേഷന്സ് കമാന്ഡ് JOC ഓഫീസ് അറിയിച്ചു. ഇറാഖിലെ അര്ദ്ധ സ്വയംഭരണ പ്രദേശമായ കുര്ദിസ്ഥാനില് ആക്രമണങ്ങളും കൊലപാതകങ്ങളും നടത്താന് പദ്ധതിയിട്ടിരുന്ന സംഘം മുന്പ് പിടിലായിരുന്നു. നിരവധി ഭീകര ഗ്രൂപ്പുകള് രൂപീകരിക്കുന്നതിന് അറസ്റ്റിലായ തീവ്രവാദി ഉത്തരവാദിയാണെന്ന് ജെഒസി വ്യക്തമാക്കുന്നു. അറസ്റ്റിലായ മറ്റൊരു ഭീകരന് ഐഎസ് നേതാക്കളുടെ പ്രവര്ത്തനങ്ങള് ഏകോപിപ്പിക്കുന്ന ചുമതലയുള്ളയാളായിരുന്നു. ഇയാളെ സംബന്ധിച്ച കൂടുതല് വിവരങ്ങള് സുരക്ഷാ സേന പുറത്ത് വിട്ടിരുന്നില്ല. ഏറ്റവും പുതിയ വാര്ത്തകള് ഇനി നിങ്ങളുടെ കൈകളിലേക്ക്... മലയാളത്തിന് പുറമെ ഹിന്ദി, തമിഴ്, തെലുങ്ക്, കന്നഡ ഭാഷകളില് വാര്ത്തകള് ലഭ്യമാണ്. ZEEHindustanApp ഡൗണ്ലോഡ് ചെയ്യുന്നതിന് താഴെ കാണുന്ന ലിങ്കില് ക്ലിക്കു ചെയ്യൂ... android Link https:bit.ly3b0IeqA ios Link https:apple.co3hEw2hy ഞങ്ങളുടെ സോഷ്യല് മീഡിയ പേജുകള് സബ്സ്ക്രൈബ് ചെയ്യാന് Twitter, Facebook ലിങ്കുകളില് ക്ലിക്കുചെയ്യുക.